wickkiey/tamil-wikipedia-chunked huggingface dataset:
# அறிவியல் அறிவு வழி

**அறிவியல் அறிவு வழி** (*scientific method*) என்பது இவ்வுலகின் இயல்பை, இயக்க முறையை ஒரு சீரான அணுகுமுறையினூடாகக் கண்டறிந்து, நிரூபித்து, பகிர முனைகின்றது. அறிவியல் நோக்கிலான அறிதல் தொன்று தொட்டு நிலவியதெனினும், ஐரோப்பாவின் விழிப்புணர்ச்சிக் காலமே தற்கால அறிவியல் அறிவு மார்க்கத்திற்கு அடித்தளம் இட்டது. அதற்கு முன்பு சீனா, இந்தியா, போன்ற நாடுகளில் ஐரோப்பிய முன்னேற்றங்களை உள்வாங்கி அறிவியல் அறிவு வழி என்ற தனித்துவமான வழிமுறை உருவாகியது.  
அறிவியல் அறிவு வழி என்ற சொற் தொடர் அறிவியல் வழிமுறையையே பொதுவாகச் சுட்டி நிற்கின்றது. அறிவியல் வழிமுறையின் ஊடாக பெறப்படுவதே அறிவு. அவ்வறிவை சீரிய அமைப்பு அடிப்படையிலான பயன்பாட்டின் மூலம் பயன்படுத்தும் போது உருவாவதுதான் தொழினுட்பம். தொடக்கத்திலேயே, அறிவியல் அறிவு மூலம் தொழினுட்பம் வளர்ச்சியடைந்தது. எனினும், 1900 ஆம் ஆண்டுகளுக்குப் பின்புதான் அவ்வறிவை திட்டமிட்ட முறையில் பொறியியலுக்குப் பயன்படுத்தத் தொடங்கினர்.
# அறிவியல் அறிவு வழி

## மேலோட்டம்

அறிவியல் அறிவு வழி என்பது அறிவியல் செயற்படும் விதமாகும். ஏனெனில் அறிவியல் முன்னைய அறிவிலிருந்து எழுப்பப்படுவதுடன், அது உலகத்திற்கான எமது நம்பகத்தன்மையை வளர்க்கின்றது. அறிவியல் அறிவு வழியானது தானும் அவ்வாறே வளர்ச்சியடைகின்றது. அதாவது இது புதிய அறிவை வளர்ப்பதில் மிகவும் முனைப்புடையதாக உருவாகின்றது. உதாரணத்திற்கு, பொய்மைப்படுத்தல் கொள்கை (1934 ஆம் ஆண்டு முதன்முதலில் முன்மொழியப்பட்டது) உறுதிப்படுத்தல் சார்பை கருதுகோள்களை நிறுவுவதற்குப் பதிலாக பொய் என்று நிரூபிப்பதன் மூலம் ஒழுங்குபடுத்தலைக் குறைக்கின்றது.
# அறிவியல் அறிவு வழி

## அறிவியல் அறிவு வழிப் பிரிவுகள்

அறிவியல் அறிவு வழியை மூன்று பிரிவுகளாகப் பிரிக்கலாம். அவையாவன  
1. அறிவியல் வழிமுறை
1. அறிவியல் அறிவு
1. அறிவியல் அறிவின் பயன்பாடு
# அறிவியல் அறிவு வழி

## அறிவியல் வழியின் அடிப்படை தத்துவம்

அறிவியல் அறிவு மார்க்கத்துக்கு அடிப்படை உலகாயுத தத்துவம். இந்த தத்துவத்தின் பல கூறுகளை சோ. ந. கந்தசாமி "இந்திய தத்துவக் களஞ்சியம்" என்ற நூலில் விரிவாக விளக்கியுள்ளார். "பிரபஞ்சமாகிய இயற்கை பிறருடைய தயவின்றித் தானே என்றும் உள்ளது, தானே இயங்குகின்றது." ”நம்மால் அவ்வியல்புகளை அறிய முடியும்” என்ற அடிப்படை நம்பிக்கையிலேயே அறிவியல் அறிவு வழி செயற்படுகின்றது. கணி, அள, "அளக்கப்பட கூடியதே அறிய பட கூடியது" என்கிற கூற்று சற்று மிகைப்பட்ட கூற்று என்றாலும், அளத்தல் அறிவியல் வழியின் முக்கிய அம்சம் ஆகும். மேலும், உலகில் உண்மை இருக்கின்றது. அதை நாம் சார்பற்ற நிலையில் நோக்கலாம் என்பதும் இந்த வழிமுறையின் ஒரு முக்கிய நிலை ஆகும்.
# அறிவியல் அறிவு வழி

## அறிவியல் வழியின் அடிப்படை தத்துவம்

### உணரும் தன்மை

நமது புலன்களின் வழியே இவ்வுலகின் நிகழ்வுகள், பொருட்களின் தன்மைகளை உணர்கின்றோம்.
# அறிவியல் அறிவு வழி

## அறிவியல் வழியின் அடிப்படை தத்துவம்

### பரிந்துரை நடைமுறை கோட்பாடு

துல்லியமான அவ்வுணர்வுகளை அடிப்படையாக வைத்து இவ்வுலகின் இயல்பை, இயக்கத்தை நோக்கி நாம் ஒரு புரிதல் அடைந்து, அப்புரிதலின் அடிப்படையில் நாம் ஒரு நடைமுறைக் கோட்பாட்டை பரிந்துரைக்கின்றோம் அல்லது ஒரு கேள்வியை முன்வைக்கின்றோம்.
# அறிவியல் அறிவு வழி

## அறிவியல் அறிவு வழியின் கூறுகள்

அறிவியல் அறிவு வழியின் பிரதான நான்கு கூறுகளாக மறுசெய்கைகள், மறுநிகழ்வுகள், அகவெளிப்பாடு அல்லது ஒழுங்குபடுத்தல் என்பன காணப்படுகின்றன.
# அறிவியல் அறிவு வழி

## அறிவியல் அறிவு வழியின் கூறுகள்

### ஆய்வுகள்

பரிந்துரைக்கப்படும் எக்கோட்பாடும் எதோ ஒரு வழியில் ஆய்வுக்கு உட்பட்டு நிருப்பிக்கப்பட வேண்டும். அப்படி நிரூப்பிக்கப்பட இயலாத கோட்பாடுகள் அறிவியல் அறிவுமூல கோட்பாடுகள் என கருதப்பட முடியாது. எவ்வாறு ஆய்வுக்கு உட்படுத்துவது? பரிந்துரைக்கப்படும் கோட்பாடு எதாவது சவாலான நிகழ்வை அல்லது இயல்பை ஊகிக்க அல்லது வருவதுரைக்க வேண்டும். ஆய்வு மூலம் அந்நிகழ்வு நிருபிக்கப்படும், அல்லது மறுக்கப்படும். இன்னுமொரு வழியில் சொல்லுவதானால், பரிந்துரைக்கப்படும் நடைமுறை கோட்பாட்டின் "உண்மையான ஆய்வு அந்த கோட்பாட்டை பொய்யென நிரூபிக்கும் முயற்சி, அல்லது தவறு என்று காட்டும் முயற்சியே." எனவே தகுந்த ஆய்வினை வடிவமைத்தல் அறிவியல் அறிவு வழியின் முக்கிய நிலை.  
எந்த ஒரு நடைமுறை கோட்பாடும் அதன் வரையறைகளை தெளிவாக குறிப்பிடுதல் வேண்டும். குறிப்பாக ஆய்கருவிக் குறிப்புகள், ஆய்வுக் குறைபாடுகள், சூழ்நிலைகளைப் பற்றி தெளிவான விளக்கங்கள் தரப்படுதல் வேண்டும். எந்த ஒரு ஆய்வும் அதன் விளைவுகளும் மீண்டும் பிறர் செய்யக் கூடியதாக இருந்தாலே அது ஏற்றுக்கொள்ளப்படும்.
# அறிவியல் அறிவு வழி

## அறிவியல் அறிவு வழியின் கூறுகள்

### முடிவுகள்

ஆய்வு முடிவுகள் சவாலான நிகழ்வுகளை அல்லது இயல்பை சரியாக வருவதுரைத்தால் அக்கோட்பாடுகள் முன்பே உள்ள பரந்த நடைமுறை கோட்பாடுகளுடன் இணைக்கப்படும். மாறாக, ஆய்வு முடிவுகள் வருவதுரைக்கத் தவறினால், பரிந்துரைக்கப்பட்ட நடைமுறைக் கோட்பாடோ அல்லது ஆய்வோ மீள் ஆய்வுக்கு உட்படுத்தப்படவேண்டும்.
# அறிவியல் அறிவு வழி

## அறிவியல் அறிவு வழியின் கூறுகள்

### பகிர்வு

முக்கியமான பரிந்துரைக்கப்படும் நடைமுறைக் கோட்பாடுகள், ஆய்வு முடிவுகளைப் பிறருடன் பகிர்வது, அறிவியல் அறிவு வழியின் முக்கிய ஒரு படி நிலை. பகிர்வதன் மூலமே பிற ஆய்வுக்கும் கேள்விக்கும் உட்படுத்தப்பட்டு, பரந்த நிருபீக்கப்பட்ட நடைமுறை கோட்பாடுகள் விரிவடைந்து அல்லது செதுக்கப்பட்டு முன்னேற்ற பாதையில் தொடர்ந்து செல்ல உதவுகின்றது.  
இறுதியாக, ஒரு நடைமுறை கோட்பாட்டின் திறன் அதன் வருவதுரைக்கும் ஆழத்தில் உள்ளது. இன்றைய அறிவியல் நடைமுறைக் கோட்பாடுகள் உலகின் பல இயல்புகளை விளக்கி நிற்கின்றது. அந்த விளக்கத்தின் அடிப்படையிலேயே நமது தொழில்நுட்ப சமூகம் கட்டமைக்கப்பட்டிருக்கின்றது. எனினும் பல துறைகளில் ஆய்வுகள் தொடக்கத்திலேதான் இருக்கின்றன. அறிவியல் அறிவு வழியில் (உணரும் தன்மை, நடைமுறைக் கோட்பாடு பரிந்துரைப்பு,ஆய்வு முடிவுகளை அலசுதல், பகிர்வு) பரிணாம வளர்ச்சிப் பாதையில் மனிதனைக் கொண்டு செல்கின்றன.
# வேலு நாச்சியார்

வீரமங்கை இராணி **வேலுநாச்சியார்** (*Velu Nachiyar*) பதினெட்டாம் நூற்றாண்டில் சிவகங்கைப் பகுதியின் அரசி ஆவார். பிரித்தானியக் கிழக்கிந்தியக் கம்பனிக்கு எதிராக ஆயுதம் ஏந்திப் போராடினார். இவரே இந்தியாவில் விடுதலைக்காகப் போராடிய முதல் அரசி ஆவார்.
# வேலு நாச்சியார்

## இளமை

1730-ஆம் ஆண்டு, வேலுநாச்சியார் இராமநாதபுரம் சமஸ்தான மன்னர் செல்லமுத்து விஜய ரகுநாத சேதுபதி - சக்கந்தி முத்தாத்தாளுக்கு ஒரே மகளாகப் பிறந்தார். ஆண் வாரிசு போல வளர்க்கப்பட்டார். ஆயுதப் பயிற்சி பெற்றார்; பல மொழிகள் கற்றார். 1746-இல் சிவகங்கைச் சீமை மன்னர் முத்துவடுகநாதத்தேவருக்கு மனைவியானார்.
# வேலு நாச்சியார்

## ஆங்கிலேயர் படையெடுப்பு

1772-இல், ஐரோப்பியரின் படையெடுப்பால் கணவரை இழந்த வேலுநாச்சியார் நாட்டை மீட்டெடுக்க காத்திருந்தார். இந்தப் படையெடுப்பை எதிர்க்க நினைத்த வேலுநாச்சியார் விருப்பாட்சியில் தங்கி ஐதர் அலியைச் சந்தித்து உருது மொழியில் ஆங்கிலேயர் எதிர்ப்புப் பற்றி விளக்கிப் பேசினார். வேலு நாச்சியாரின் உருது மொழித் திறமையைக் கண்டு வியந்த ஐதர் அலி உதவிகள் பல செய்வதாக உறுதியளித்தார். எட்டு ஆண்டு காலம் திண்டுக்கல் கோட்டை, விருப்பாட்சிக் கோட்டை, அய்யம்பாளையம் கோட்டை என இடம் மாறி மாறி முகாமிட்டு வாழ்ந்து வந்தார். மருது சகோதரர்களின் பெரும் முயற்சியினால் சிவகங்கை மக்களை ஒன்று திரட்டி ஓர் எதிர்ப்புப்படை ஒன்று உருவாக்கப்பட்டது. வேலுநாச்சியார் மற்றும் மருது சகோதரர்களே இப்போராட்டத்துக்குத் தலைமை தாங்கினர். வேலு நாச்சியார் திருப்பத்தூர் படைக்கு நன்னியம்பலம், சேதுபதி அம்பலம் ஆகிய கள்ளர் தலைவர்களையும், காளையார் கோவில் படைப்பிரிவிற்கு மருது சகோதரர்களையும் தலைமையேற்கச் செய்தார். நன்னியம்பலம் தலைமையில் திரண்ட மூவாயிரம் படை வீரர்கள் எட்டுப் பீரங்கிகளைக் கொண்டு திருப்பத்தூர் கோட்டையைக் கைப்பற்றினர். வேலு நாச்சியார் மீண்டும் ஆட்சியில் அமர இவர்கள் முக்கிய பங்காற்றினார்.
# வேலு நாச்சியார்

## படை திரட்டல்

08.12.1772 அன்று, சிவகங்கை பிரதானி தாண்டவராய பிள்ளை இராணி வேலு நாச்சியாருக்காக ஐதர் அலிக்கு அனுப்பிய கடிதத்தில், "ஆற்காடு நவாப், இராமநாதபுரம், சிவகங்கை ஆகிய இரு தன்னரசுகளையும் ஆக்கிரமித்து அழிவை ஏற்படுத்தி வருகிறார். அங்கிருந்து தப்பி வந்த நான் கள்ளர் தலைவர்களுடன் காடுகளில் தங்கி கிளர்ச்சியைத் தொடர்ந்து வருகிறேன். இந்த முயற்சியில் எனக்கு யார் உதவி செய்தாலும், இன்னும் சிறந்த சாதனைகளை இயற்றமுடியும். ஆகையால், தாங்கள் ஐயாயிரம் குதிரை வீரர்களையும் போர் வீரர்களையும் அனுப்பி வைத்தால், அவர்களது படிச் செலவை நான் ஏற்றுக் கொண்டு அவர்களுடன் இணைந்து இந்த இரு தன்னரசுகளையும் மீண்டும் கைப்பற்ற இயலும். அத்துடன், மதுரைக்கும் படைகளை அனுப்பி வைத்து அந்தச் சீமை முழுவதும் எதிர் நடவடிக்கைகளைத் தொடங்கி வைக்கவும் இயலும். அங்குள்ள பாளையக்காரர்களும் நமக்கு ஒத்துழைப்பு நல்குவார்கள்" என்று குறிப்பிட்டிருந்தார். 1780- ஆண்டு ஜூன் மாதம் ஒரு படை திண்டுக்கல்லிலிருந்து சிவகங்கை நோக்கிப் புறப்பட்டது. ஹைதர் அலி 5000 குதிரை வீரர்களையும் போர்வீரர்களையும், பீரங்கிப்படை ஒன்றையும் அனுப்பி வைத்தார். படை வைகை ஆற்றின் வழியில் சோழவந்தானையும், பிறகு சிலைமானையும், அதன் தொடர்ச்சியாக திருப்புவனம், முத்தனேந்தல் நகரங்களையும் வென்ற பிறகு, போர் பயிற்சி பெறாத மக்களின் துணைகொண்டு, இறுதிப் போராக மானாமதுரை நகரத்தில் அந்நியர்களை வெற்றிக்கொண்டனர்.
# வேலு நாச்சியார்

## இறுதி நாட்கள்

1793-இல் வேலு நாச்சியாரின் பேத்தியின் மரணத்தால் நாச்சியார் துயரில் மூழ்கினார். அதனால் விருப்பாட்சி அரண்மனையில் தங்கினார். பெரும் போராட்டங்களை நடத்தி நாட்டை மீட்ட வேலுநாச்சியார் டிசம்பர் 25, 1796 அன்று இறந்தார்.
# வேலு நாச்சியார்

## வேலுநாச்சியார் நினைவாக

18 சூலை 2014 அன்று, சிவகங்கை மாவட்டம், சூரக்குளத்தில் இந்திய ரூபாய் 60 லட்சம் மதிப்பீட்டில் கட்டப்பட்ட வீர மங்கை வேலு நாச்சியார் நினைவு மண்டபத்தை, அன்றைய தமிழ்நாடு முதலமைச்சர் ஜெயலலிதா, காணொலிக் காட்சி மூலமாகத் திறந்து வைத்தார். வேலு நாச்சியார் பயன்படுத்திய ஈட்டி, வாள் முதலான பல பொருட்கள் சிவகங்கையில் அருங்காட்சியகத்தில் வைத்துப் பாதுகாக்கப்படுகின்றன. இந்திய அரசு, இராணி வேலு நாச்சியார் நினைவாக, 31 டிசம்பர் 2008 அன்று அஞ்சல்தலை ஒன்றை வெளியிடப்பட்டது.
# நாள்

**நாள்** *(day)* என்பது காலம் அல்லது நேரத்தின் ஓர் அலகாகும். பொது வழக்கில் இது 24 மணி நேர கால இடைவெளியை இந்தப் பொதுக் கருத்துப்படிமத்துக்குச் சூழல், தேவை, வசதி என்பவற்றைப் பொறுத்து பல வரையறைகள் பயன்படுகின்றன. 1960 இல் நொடி மீள புவியின் வட்டணை இயக்கத்தை வைத்து வரையறுக்கப்பட்டது. இது காலத்துக்கான பன்னாட்டுச் செந்தர அலகுகள் முறையின் அடிப்படை அலகாகக் கொள்ளப்பட்டது. எனவே அப்போது "நாள்" எனும் கால அலகும் 86,400 (SI) நொடிகளாக வரையறுக்கப்பட்டது. நாளின் குறியீடு *d* என்பதாகும். ஆனாலும் இது பன்னாட்டுச் செந்தர அலகல்ல; என்றாலும் அம்முறை இதைத் தனது பயன்பாட்டில் மட்டும் ஏற்றுக்கொண்டது. ஒருங்கிணைந்த பொது நேரப்படி, ஒரு **பொது நாள்** என்பது வழக்கமாக 86,400 நொடிகளோடு ஒரு பாய்ச்சல் அல்லது நெடுநொடியைக் கூட்டி அல்லது கழித்துப் பெறும் கால இடைவெளி ஆகும். சில வேளைகளில், பகலொளி சேமிப்பு நேரம் பயனில் உள்ள இடங்களில், ஒரு மணி நேரம் இத்துடன் கூட்டப்படும் அல்லது கழிக்கப்படும். மேலும் நாள் என்பது வாரத்தின் கிழமைகளில் ஒன்றையும் குறிக்கலாம் அல்லது நாட்காட்டி நாட்களில் ஒன்றையும் குறிக்கலாம். மாந்தர் உட்பட அனைத்து புவிவாழ் உயிரினங்களின் வாழ்க்கைப் பாணிகள் புவியின் சூரிய நாளையும் பகல்-இரவு சுழற்சியையும் சார்ந்தமைகிறது.  
அண்மைப் பத்தாண்டுகளாக புவியின் நிரல் (சராசரி) சூரிய நாள் 86,400.002 நொடிகளாகும் நிரல் வெப்ப மண்டல ஆண்டின் நாள் 24.0000006 மணிகள் ஆகவும், ஆண்டு 365.2422 சூரிய நாட்களாகவும் அமைகிறது. வான்பொருள் வட்டணைகள் துல்லியமான சீர் வட்டத்தில் அமையாததால், அவை வட்டணையின் வெவ்வேறு இருப்புகளில் வேறுபட்ட வேகங்களில் செல்கின்றன. எனவே சூரிய நாளும் வட்டணையின் பகுதிகளில் வெவ்வேறான கால இடைவெளியுடன் அமைகின்றன. ஒரு *நாள்* என்பது புவி தன்னைத் தானே ஒரு முழுச்சுற்று சுற்ற எடுத்துக்கொள்ளும் கால அளவாகப் புரிந்து கொள்ளப்படுகிறது  
வான்கோளப் பின்னணியில் அல்லது தொலைவாக அமையும் (நிலையானதாகக் கொள்ளப்படும்) விண்மீன் சார்ந்த ஆண்டு *விண்மீன் ஆண்டு* எனப்படுகிறது. இதன்படி ஒரு நாளின் கால இடைவெளி 24 மணி நேரத்தில் இருந்து 4 மணித்துளிகள் குறைவாக, அதாவது 23 மணிகளும் 56 மணித்துளிகளும் 4.1 நொடிகளுமாக அமையும். ஒரு வெப்ப மண்டல ஆண்டில் ஏறத்தாழ 366.2422 விண்மீன் நாட்கள் அமையும். இது சூரிய நாட்களின் எண்ணிக்கையை விட ஒரு விண்மீன் நாள் கூடுதலானதாகும். மேலும் ஓத முடுக்க விளைவுகளால், புவியின் சுழற்சிக் காலமும் நிலையாக அமைவதில்லை என்பதால் சூரிய நாட்களும் விண்மீன் நாட்களும் மேலும் வேறுபடுகின்றன. மற்ற கோள்களும் நிலாக்களும் புவியில் இருந்து வேறுபட்ட சூரிய, விண்மீன் நாட்களைக் கொண்டிருக்கும்.
# நாள்

## ௳

**௳** என்ற தமிழ்க் குறியீடு நாள் என்பதை குறிக்கப் பயன்படுத்தப்பட்டது.
# நாள்

## ஜார்ஜிய முறையில் நாள்

சூரியனுடைய இயக்கத்தை அடிப்படையாகக் கொண்ட இம்முறையில் எல்லா நாட்களுமே சம அளவுள்ளவையாக எடுத்துக் கொள்ளப்படுகின்றன. நாள் மணி, மணித்துளி, நொடி என உட்பிரிவுகளாக வகுக்கப்பட்டுள்ளது. இம்முறை சார்ந்த கால அளவை வாய்ப்பாடு கீழே தரப்பட்டுள்ளது.  
- 1 நாள் = 24 மணிகள்
- 1 மணி = 60 மணித்துளிகள்
- 1 மணித்துளி = 60 நொடிகள்  
ஜார்ஜியன் முறையில் நாள் நள்ளிரவுக்குப் பின் தொடங்குகிறது. எனவே ஒரு நாள் என்பது நள்ளிரவிலிருந்து அடுத்த நள்ளிரவு வரையான காலமாகும். ஒவ்வொரு நாளும் ஓர் எண்ணாலும், ஒரு பெயராலும் குறிக்கப்படுகின்றது. ஒரு குறிப்பிட்ட நாள் அது அடங்கியுள்ள மாதத்தின் எத்தனையாவது நாள் என்பதைக் குறிக்க, ஒன்றுக்கும் 31 க்கும் இடையில் அமைந்த ஓர் எண் பயன்படுகிறது. வாரமொன்றில் உள்ள ஏழு நாட்கள் ஒவ்வொன்றும் ஒவ்வொரு பெயரிட்டு அழைக்கப்படுகின்றன. எனவே ஒவ்வொரு நாளும் மேற்படி வாரக் கிழமைப் பெயர்களில் ஒன்றைத் தாங்கியிருக்கும்.
# நாள்

## இந்துக் கணிய (சோதிட) முறையில் நாள்

நமது பண்டைய இந்துக் (கணிய) முறையில் சூரியன் தொடுவானில் தோன்றியது முதல் மறு நாள் சூரியன் தொடுவானில் தோன்றும் வரையிலான கால இடைவெளி ஒரு நாள் ஆகும். எடுத்துக்காட்டாக, இன்று காலை 6.40க்குச் சூரியன் தொடுவானில் தோன்றினால், அடுத்த நாள் காலை 6.39க்குச் சூரியன் தொடுவானில் தோன்றினால், இந்த இடைப்பட்ட காலம் தான் ஒரு நாள் எனப்படும். அதாவது, அடுத்தடுத்த கதிரெழுச்சிகளுக்கு இடைஅயில் அமைந்த கால நெடுக்கம் நாள் எனப்படுகிறது.
# நாள்

## முழுநாளும் (24 மணிநேரமும்) பகலும் குறித்த சொல்வளம்

முழுநாளையும் பகலையும் வேறுபடுத்த, ஆங்கிலத்தில் கிரேக்கச் சொல்லான *நிச்தெமெரான் (nychthemeron) * முழுநாளைக் குறிக்க பயன்படுகிறது. இச்சொல்லின் பொருள் அல்லும் பகலும் என்பதாகும். ஆனால், மக்கள் வழக்கில் முழுநாள் 24 மணியாலேயே கூறப்படுகிறது. சில மொழிகளில் பகல் எனும் சொல்லே முழுநாளையும் குறிக்கப் பய்ன்படுவதுண்டு. வேறு சில மொழிகளில் முழுநாலைக் குறிக்க தனிச் சொல் வழங்குவதுண்டு; எடுத்துகாட்டாக. பின்னிய மொழியில் *vuorokausi* எனும்சொல்லும் எசுதோனிய மொழியில் *ööpäev* எனும் சொல்லும் சுவீடிய மொழியில் *dygn* எனும் சொல்லும் டேனிய மொழியில் *døgn* எனும் சொல்லும் நார்வேயர் மொழியில் *døgn* எனும் சொல்லும் ஐசுலாந்து மொழியில் *sólarhringur*எனும் சொல்லும் டச்சு மொழியில் *etmaal* எனும் சொல்லும் போலிசிய மொழியில் *doba* எனும் சொல்லும் உருசிய மொழியில் *сутки* (*sutki*) எனும் சொல்லும் பேலோருசிய மொழியில் *суткі* (*sutki*) எனும் சொல்லும் உக்கிரைனிய மொழியில் *доба́* (*doba*) எனும்சொல்லும் பல்கேரிய மொழியில் *денонощие* எனும் சொல்லும் எபிரேய மொழியில் יממה எனும் சொல்லும் தாழிக் மொழியில்*шабонарӯз* எனும் சொல்லும் தமிழில் *நாள்* எனும் சொல்லும் பயன்பாட்டில் உள்ளன. இத்தாலிய மொழியில், *கியோர்னோ (giorno)* எனும் சொல் முழுநாளையும் *தி (dì)* எனும் சொல் பகலையும் குறிக்கப் பயன்படுகிறது. பண்டைய இந்தியாவில் முழுநாளைக் குறிக்க, *அகோரத்ரா (Ahoratra)* எனும் சொல் பயன்பட்டது.
# நாள்

## நள்ளிரவு சூரியன்

சூரியன் உதிக்கும் நேரத்தை வைத்து நாள் கணக்கிடப்படும்போது, நள்ளிரவுச் சூரியன் தெரியும் புவிமுனைசார் இடங்களில், ஒரு நாளின் கால இடைவெளி 24 மணிகளையும் விஞ்சி, பல மாதங்கள் கூட எடுத்துக்கொள்ளும்.
# ஊர் ஒன்றியம்

புகலிடத் தமிழர் தாங்கள் வந்த ஊர் அடிப்படையிலும் வாழும் ஊர் அடிப்படையிலும் **ஊர் ஒன்றியங்களை** உருவாக்கி செயல்படுகின்றார்கள். இவ் அமைப்புகள் பழைய உறவுகளை மீள் கட்டமைப்பதிலும், புதிதாக இணைப்புக்களை ஏற்படுத்துவதிலும் முக்கியப் பங்கு வகிக்கின்றன. தாயகத்தில் இருக்கும் மக்களுடன் தொடர்புகளை பேணுவதிலும், தேவையேற்படின் உதவிகளை பரிமாறி கொள்வதற்கும் இவ் ஒன்றியங்கள் வழிசெய்கின்றன. தேசிய பாரிய அமைப்புக்களிலும் பார்க்க ஊர் ஒன்றியங்களின் செயல்பாடுகள் நேரடியான செயல்பாட்டுக்கு வழி செய்கின்றன. இவ் ஊர் ஒன்றியங்களின் செயல்பாட்டில் ஒரு முக்கிய அம்சம் ஊர் ஒன்றுகூடல்கள் ஆகும்.
# ஊர் ஒன்றியம்

## தோற்றம்

ஆரம்பத்தில் அனைத்து புகலிடத் தமிழர்களும் தமிழர் என்ற ரீதியில் ஒன்றிணைந்து செயல்பட்டார்கள். குறிப்பாக தமிழ்ச் சங்கங்கள் தாங்கள் வசிக்கும் பிரதேசத்தில் இருக்கும் தமிழ் மக்களை இணைக்கும் நோக்கில் செயற்பட்டார்கள். நாளடைவில் மக்கள் தொகை பெருகியதால் நெருகிய தொடர்பிலான அமைப்புகள் தோன்றின. இவற்றுள் தொழில், ஈடுபாடுகள், அரசியல், ஊர் அடைப்படையிலான அமைப்புகள் அடங்கும்.  
தொலைத்தொடர்பு, இணையம், போக்குவரத்து வசதிகள் இவ்வூர் ஒன்றியங்களின் தோற்றத்துக்கும் பேணலுக்கும் முக்கியம். இந் தொழிநுட்பங்கள் வளர்ச்சியடையாத காலகட்டங்களில் ஏற்பட்ட புலப்பெயர்வுகள் ஊர் அடிப்படையிலான ஒன்றியங்களை ஏற்படுத்தவில்லை என்பது குறிப்பிடத்தக்கது.  
ஊர் சார் ஒன்றியங்கள் தமிழ் மக்களுக்கு தனித்துவமானது அல்ல. சீன, யப்பானிய, மற்றும் பிற இன மக்களும் ஊர் அடிப்படையிலான அமைப்புக்களை கொண்டிருக்கின்றார்கள்.
# ஊர் ஒன்றியம்

## கட்டமைப்பு

ஊர் ஒன்றியம் அவ் ஊர் சார்ந்த குடும்பங்களை, தனி நபர்களை உறுப்பினர்களாக கொண்டடிருக்கின்றன. இவ் உறுப்பினர்களின் பொருளாதார பங்களிப்பின் மூலமே ஒன்றியத்தின் செயல் திட்டங்கள் நிறைவேற்றப்படுகின்றன. இவ் ஒன்றியங்கள் ஒரு இலகிய நட்பின் அல்லது உறவின் அடிப்படையிலான கட்டமைப்பையே பேணுகின்றன. எனினும், சில பெரிய ஊர்களின் அல்லது சீரிய செயல்பாட்டு நோக்கங்கள் கொண்டிருக்கும் ஊர் அமைப்புகள் சீரிய அல்லது பலக்கிய கட்டமைப்புக்களை பேணுகின்றன. பொதுவாக, தலைவர், உப தலைவர், செயலாளர், பொருளாளர், தொடர்பாளார்கள், தொண்டர்கள் ஆகியோரை கொண்ட ஒருங்கிணைப்பு மன்றம் ஊர் ஒன்றியத்தின் செயல்பாடுகளை ஒருங்கிணைத்து நெறிப்படுத்தும்.
# ஊர் ஒன்றியம்

## செயல்பாடுகள்

ஊர் ஒன்றியங்களின் செயல்பாடுகள் ஆறு முனைகளில் அமைகின்றது எனலாம்:
:*ஒன்றிய நிர்வாகம்
:*தாயக உதவி
:*ஒன்றுகூடல்
:*தொடர்பாடல்
:*பொது வாழ்வியல்நீரோட்ட இணைப்பு
:*பண்பாடு பேணல்
# ஊர் ஒன்றியம்

## சமூக தாக்கம்

ஊர் ஒன்றியங்கள் வந்த இடத்துக்கும் வாழும் இடத்துக்கும் இருக்கும் இடைவெளியில் இயங்குகின்றன. இவற்றின் செயற்பாடுகள் வந்த இடத்துகான பாலமாக அமைந்தாலும், வாழும் இடத்துடன் இணைப்புக்களை இறுக பேணும் படியாகவும் செயல்படவேண்டும். இவற்றின் தாக்கங்கள் புலம்பெயர்ந்தவர்களையும், ஊர் மக்களையும் சென்றடைகின்றன. பல வழிகளில் புகலிட ஊர் ஒன்றியங்கள் ஊர் மக்களின் நலன்களுக்கு உதவிகளை அளித்தாலும், புலம்பெயர்ந்தவர்களின் ஆவல்கள் ஊர் மக்களின் நேரடி தேவைகளுடன் ஒன்றியமையாமலும் அமைவதுண்டு, குறிப்பாக அரசியல் நிலைப்பாடுகளில்.  
பல்லினப்பண்பாட்டு, உலகமய, தேசிய சக்திகளின் மத்தியில் ஊர் ஒன்றியங்கள் கீழே இருந்து மேலே நோக்கும் அமைப்புக்களாக இயங்குகின்றன. இவற்றின் செயல்பாடுகள் பரந்த அமைப்புகளுக்கு கிடைக்ககூடிய வலுவை அல்லது ஆதரவை சிதைக்ககூடிய போக்குக்களையும் கொண்டுள்ளன. அதேவேளை பரந்த அமைப்புக்களுடன் கூட்டாக கூடிய செயல்வலுவுடன் இணைந்து செயலாற்றும் தன்மையையும் கொண்டுள்ளன.
# கொச்சி

**கொச்சி** (**Kochi**) , தென்னிந்தியாவின் மலபார் பிரதேசத்தில் அமைந்த கேரளா மாநிலத்தின் மலபார் கடற்கரையில் அமைந்த பெரிய துறைமுக நகரம் ஆகும். எர்ணாகுளம் மாவட்டத்தில் அமைந்த கொச்சி நகரம், கேரளாவின் மக்கள்தொகை அடர்த்தி மிக்க பெருநகரம் ஆகும். இதனை **கொச்சின்** (**Cochin**) என்றும் அழைப்பர். 2011-ஆம் மக்கள் தொகை கணக்கெடுப்பின்படி, 94.88 சதுர கிலோ மீட்டர் பரப்பளவு கொண்ட கொச்சி மாநகராட்சியின் மக்கள்தொகை 6,77,381 ஆகும்.  
கொச்சி மாநகராட்சி 1967-இல் நிறுவப்பட்டது.  
கிபி 14-ஆம் நூற்றாண்டு முதல் அரேபிய, ஐரோப்பிய நாடுகளுக்கு கொச்சி துறைமுகத்திலிருந்து நறுமணப் பொருட்கள் ஏற்றுமதி செய்யப்பட்டதால் கொச்சியை அரபுக் கடலின் இராணி என அழைப்பர்.  
கிபி 1503-இல் கொச்சியை போர்த்துகேயர்கள் (1503–1663) கைப்பற்றினர். பின்னர் டச்சுக்காரர்கள் (1663–1795) கொச்சி நகரத்தைக் கைப்பற்றினர். 1795-இல் பிரித்தானிய கிழக்கிந்தியக் கம்பெனியினர், கொச்சி இராச்சியத்தை கைப்பற்றி, தங்களது அதிகாரத்திற்குட்பட்ட சுதேச சமஸ்தானமாக ஆக்கினர்.  
கேரளாவின் மிகப்பெரிய பன்னாட்டு மற்றும் உள்நாட்டு வானூர்தி முனையமாக கொச்சி பன்னாட்டு வானூர்தி நிலையம் விளங்குகிறது. இந்தியாவின் ஆறு சுற்றுலாத் தளங்களில் ஒன்றாக கொச்சி விளங்குகிறது. இந்தியாவின் பன்னாட்டுத் துறைமுகங்களில் கொச்சி துறைமுகம் ஒன்றாகும்.  
கேரளாவின் பெரும் நிதி மற்றும் வணிக மையமாக கொச்சி நகரம் விளங்குகிறது. and industrial  
கேரளா மாநிலத்தின் மொத்த உள்நாட்டு உற்பத்தியில் கொச்சி நகரம் பெரும் பங்கு வகிக்கிறது.  
இந்தியக் கடற்படையின் தென்மண்டலக் கட்டளை மையம் மற்றும் தலைமையிடம் கொச்சியில் உள்ளது.  
இந்தியக் கடலோரக் காவல்படையின் தென் மண்டல அலுவலகம் கொச்சியில் இயங்குகிறது.
கொச்சியில் இந்திய பங்குச் சந்தை நிறுவனத்தின் கிளை உள்ளது. இங்கு கொச்சி உயர் நீதிமன்றம் உள்ளதுடன், சிறப்பு பொருளாதார மண்டலம் உள்ளதுடன், சீர்மிகு நகரம் என்ற தகுதியும் கொச்சி நகரம் பெற்றுள்ளது. மேலும் இந்நகரத்தில் சங்கராச்சாரியார் பல்கலைக்கழகம், கொச்சி அறிவியல் மற்றும் தொழில்நுட்ப பல்கலைக் கழகம் மற்றும் கொச்சி தேசியச் சட்டப் பள்ளிகள் உள்ளது.
# கொச்சி

## பெயர் வரலாறு

கொச்சி முதன் முதலில் மலபாரில் உள்ள பொன்னானி வட்டத்தில் உள்ள கிராமத்தினையொட்டி *பெரும்படப்பு நாடு* என்று அழைக்கப்பட்டு வந்தது. பின்னர் 1341-இல் துறைமுகம் உருவானபோது இதன் பெயர் *கொச்சி* என்றாயிற்று.  
கொச்சி யூதர்கள் தங்களது வழிபாட்டுத் தலத்தில் கொச்சியை கொகின் ("Kogin" என்றே தங்களது முத்திரையில் குறித்துள்ளனர்..  
*கொச்சி* என்ற சொல்லிற்கு மலையாள மொழியில் *கொச்சு ஆழி* ( *kochu azhi*) என்பதற்கு சிறிய கடற்காயல் எனப்பொருளாகும். மேலும் மலையாள மொழியில் *கச்சி* என்பதற்கு *துறைமுகம்* என்று பொருளாகும்.  
15-ஆம் நூற்றாண்டின் இத்தாலிய கடலோடி நிக்கோலோ கோண்டி மற்றும் 17-ஆம் நூற்றாண்டின் பிரா போலின் என்ற கடலோடிகள், ஆற்று நீர் கடற்காயல்களில் கலந்து பின் கடலில் கலப்பதால், இந்நகரத்தை கொச்சி (*Kochchi*) என்று அழைத்தனர். போர்த்துகேயர்களும், பிரித்தானிய இந்தியாவின் ஆட்சியாளர்களும் இந்நகரத்தை கொச்சின் என்று அழைத்தனர். பின்னர் கேரளா அரசினர் 1996-இல் கொச்சின் என்பதை கொச்சி என்று பெயர் மாற்றம் செய்தனர்.
# கொச்சி

## நிர்வாகம்

கொச்சி மாநகராட்சி மன்றம் நகரத்தின் தூய்மைப் பணிகளை மேற்கொள்கிறது.
| கொச்சி மாநகராட்சி அலுவலர்கள் |  |  |
| --- | --- | --- |
| மேயர் |  |  |
| துணை மேயர் |  |  |
| காவல் ஆணையாளர் | இந்தியக் காவல் பணி | } |  
கொச்சி மாநகராட்சிக்கு 74 வார்டு உறுப்பினர்களும், மேயர் மற்றும் துணை மேயர் உள்ளனர்.
# கொச்சி

## நிர்வாகம்

### அரசியல்

எர்ணாகுளம் மக்களவைத் தொகுதியில் கொச்சி நகரம் அமைந்துள்ளது.
கொச்சி மாநகராட்சி மற்றும் விரிவாக்கப் பகுதிகளான கொச்சி, எர்ணாகுளம், திருப்புனித்துறை, திருக்காரகாரா மற்றும் கலாம்சேரி சட்டமன்றத் தொகுதிகளிலிருந்து கேரளா சட்டமன்றத்திற்கு 5 சட்டமன்ற உறுப்பினர்கள் தேர்ந்தெடுக்கப்படுகின்றனர்.
# கொச்சி

## பொருளாதாரம்

கேரளாவில் கொச்சி நகரம், நிதி மற்றும் வணிகத் துறையில் தலைமையிடமாக உள்ளது.
கொச்சி துறைமுகம், பன்னாட்டு வணிக மற்றும் நிதி நிறுவனங்கள், ஆழ்கடல் மீன் பிடித்தொழில் பொருளாதாரத்திற்கு முக்கிய பங்கு வகிக்கிறது.கேரள மாநிலத்தின் மொத்த உள்நாட்டு உற்பத்தியில் கொச்சி 41.74% பங்கு வகிக்கிறது.  
எர்ணாகுளம் மாவட்டத்தின் கட்டுமானம் மற்றும் உற்பத்தித் துறையில் கொச்சி நகரம் 37% பங்கு வகிக்கிறது. மற்றும் மாவட்ட வணிகம், சுற்றுலா மற்றும் தங்கும் விடுதிகள் வளர்ச்சியில் 20% பங்கு வகிக்கிறது.  
கொச்சியின் முக்கியப் பெருந்தொழில்கள் கப்பல் கட்டுதல், வீட்டு மனை கட்டுமானத் தொழில், கடல்சார் உணவுகள் பதப்படுத்துதல் மற்றும் நறுமணப் பொருட்களை ஏற்றுமதி செய்தல் ஆகும். மேலும் ஆயுர்வேத மருத்துவ சிகிச்சையில் பெரும்பணம் ஈட்டுகிறது.  
வெளிநாட்டு வாழ் மலையாளிகளின் வெளிநாட்டுப் பணம் இம்மாவட்டத்தின் முக்கிய வருவாயின் ஒரு பகுதியாக உள்ளது.
# கொச்சி

## போக்குவரத்து

### வானூர்தி நிலையங்கள்

கொச்சி பன்னாட்டு வானூர்தி நிலையம்,கொச்சி நகரத்திலிருந்து 28 கிமி தொலைவில் உள்ள நெடும்பச்சேரியில் உள்ளது. இங்கிருந்து உள்நாட்டு மற்றும் வெளிநாட்டு வானூர்திகள் இயக்கப்படுகிறது.
# கொச்சி

## போக்குவரத்து

### சாலைப் போக்குவரத்து

வடக்கு-தெற்கே செல்லும் நெடுஞ்சாலைகள் மற்றும் கிழக்கு-மேற்கே செல்லும் தேசிய நெடுஞ்சாலைகள் கொச்சி நகரத்தினை மாநிலத்தின் பிறநகரங்கள் மற்றும் வெளி மாநில நகரங்களுடன் பேருந்துகள் இணைக்கிறது.
# கொச்சி

## போக்குவரத்து

### சாலைப் போக்குவரத்து

#### இருப்புப் பாதை

6 நடைமேடைகள் கொண்ட எறணாகுளச் சந்திப்பு வழியாக தொடருந்துகள் மூலம் மாநிலத்தின் பிற நகரங்கள் மற்றும் வெளி மாநில நகரங்களுடன் கொச்சி நகரம் நன்கு இணைக்கப்பட்டுள்ளது.
# கொச்சி

## போக்குவரத்து

### சாலைப் போக்குவரத்து

#### மெட்ரோ இரயில்கள்

அதி விரைவுப் போக்குவரத்திற்கு கொச்சி மெட்ரோ இரயில்கள் இயக்கப்படுகிறது.
# கொச்சி

## மக்கள் தொகை பரம்பல்

கொச்சி நகத்தில் ஒரு சதுர கிலோ மீட்டர் பரப்பில் 7139 பேர் வாழ்கின்றனர். 2011-ஆம் ஆண்டின் மக்கள் தொகை கணக்கெடுப்பின்படி, கொச்சி மாநகர மக்கள்தொகை 21,17,990 ஆகும். பாலின விகிதம் 1000 ஆண்களுக்கு 1028 பெண்கள் வீதம் உள்ளனர். எழுத்தறிவு 97.5% ஆகவுள்ளது. மக்கள்தொகையில் இந்துக்கள் 47%, கிறித்தவர்கள் 35%, இசுலாமியர்கள் 17% உள்ளனர்.
# கே. வி. சுப்பண்ணா

**கே.வி.சுப்பண்ணா (K.V.Subbanna)** (1932 - 2005) என்று அழைக்கப்படும் சுப்பண்ணாவின் முழுப்பெயர் **குண்டகோடு விபூதி சுப்பண்ணா**. இவர் ஒரு நாடகாசிரியர், கன்னட மொழியில் மிகவும் மதிக்கப்படும் எழுத்தாளர், பதிப்பாசிரியர். சுப்பண்ணா 1949இல் ஹெக்கோடு கிராமத்தில், துவக்கி வைத்த நீலகண்டேஷவர நாடக சமஸ்தே என்ற *நீநாசம்*, உலகில் மிகவும் புகழ்பெற்ற நாடகப் பள்ளி. கன்னட நாடகக்கலைக்கும் மற்ற பிற நிகழ்த்துக் கலைக்கும் புத்துயிர் அளிக்கும் வண்ணம் செயல்பட்டவர் சுப்பண்ணா. இவருடைய கலைப்பணிக்காக ரேமொன் மக்ஸசே விருது வழங்கப்பட்டது.  
ஷேக்ஸ்பியர், மொலியே, ப்ரெஹ்ட் போன்ற புகழ்பெற்ற நாடகாசிரியர்களின் படைப்புகளை கன்னட நாடகங்களாக அரங்கேற்றி மக்களுக்கு உலகின் சிறந்த நாடகங்களை நிகழ்த்திக் காட்டினார். பல கன்னட எழுத்தாளர்களையும் நாடகாசிரியர்களையும் ஊக்குவித்தது *நீநாசம்*. அரசின் உதவியோடும் மற்ற உதவி நிறுவனங்கள் மூலமும் உதவி பெற்று, சிறந்த அரங்கு ஒன்றினை ஹெக்கோட்டில் கட்டினார் சுப்பண்ணா. மக்களின் ஆதரவு இவருக்கு மிக்க அதிகமாகவே இருந்தது. நாடகம் மட்டுமன்றி சிறந்த திரைப்படங்களையும் அரங்கேற்றினார். நீநாசம் மூலம் உலகின் சிறந்த கலைப்படைப்புகளை மக்களுக்கு கொண்டு சென்றதோடில்லாமல் மக்களின் கலையறிவு வளர்க்க பல வகுப்புகளையும் நடத்தினார்.  
கன்னடத்தில் சிறந்த நாடக இலக்கிய வளர்ச்சிக்காக, அக்ஷர ப்ரக்ஷனா என்ற புத்தக பதிப்பு நிறுவனம் ஒன்றினையும் நிறுவினார்.
# நாடி

**நாடி** என்பதும் *நாழி, நாழிகை* என்பதும் இந்திய துணைக்கண்டத்தில் பழங்காலத்திலிருந்து பயன்படுத்தப்பட்டு வரும் ஒரு கால அலகு ஆகும். ஒரு நாள் 60 நாடிகளாகப் (நாழிகைகளாகப்) பகுக்கப்பட்டுள்ளது. நாடி மேலும் 60 உட்பிரிவுகளாகப் பிரிக்கப்படும். இந்த ஒவ்வொரு உட்பிரிவும் விநாடி அல்லது *நொடி* எனப்படும்.
மணி, மினிற்(மினிட்டு) கால அலகுகளுடன் நாடி, விநாடி கால அலகுகளிலும் தகவல்கள் தரப்பட்டிருப்பதை இங்கே காணலாம்.]]
தற்போது எங்கும் வழக்கிலுள்ள கால அளவுக் கணக்கில் ஒரு நாள் 24 மணி நேரம் கொண்டதாகும். இது 1440 (= 24 X 60) நிமிடங்களுக்குச் சமன். எனவே ஒரு நாடி அல்லது நாழிகை என்பது **24** (24 X 60 / 60) நிமிடங்கள் கொண்டதாகும். மேற்கத்திய முறைகள் அறிமுகப் படுத்தப்படும் முன் நாடி, விநாடி அலகுகளே இந்தியாவிலும், இலங்கை போன்ற அண்டை நாடுகளிலும் வழங்கி வந்தன. இன்றும் சோதிடம் முதலிய மரபு சார்ந்த துறைகளில் (திருமணம், குழந்தைப் பிறப்பு, இறந்தார் சடங்கு) நேரத்தைக்குறிக்க இவ்வலகு பயன்படுத்தப்பட்டு வருகின்றது.  
நாடி என்பதற்குப் பொருள்:
"நாடிநாழிகை நரம்பாம்" - "கடிகை நாழிகையே" - சூடாமணி நிகண்டு.
ஆக நாடி என்பதற்கு நரம்பு என்றொரு பொருள் உண்டு.
# கலைகள்

கற்றற்கு உரியவை எல்லாம் **கலைகள்**. இது தமிழில் கலை என்பதற்கு தரப்படும் ஒரு பொது வரையறை. இந்த வரையறைக்கிணங்கவே தமிழ் விக்கிபீடியா கலைக்களஞ்சியத்தின் பெயரும் அமைந்திருக்கின்றது. கலைச்சொல் என்ற சொற்றாடலிலும் இப்பொருளே வழங்குவதே காணலாம். எனினும் "உணர்ச்சியும் கற்பனையும் கொண்டு வளர்ந்த ஓவிய முதலியவற்றை மட்டுமே கலை என்று சிறப்பித்து வழங்குதல் பொருந்தும்" என்று தமிழ் அறிஞர் மு. வரதராசனாரின் கூற்று இங்கு குறிப்பிடத்தக்கது. பொது வழக்கிலும் மு. வரதராசனாரின் கூற்றுக்கமையவே கலை என்ற சொல் பயன்படுத்தப்பட்டு வந்தாலும், தற்போது அந்த வழக்கம் பழைய 'கற்றற்கு உரியவை எல்லாம் கலை' என்ற பொருளிலும் எடுத்தாளப்படுகின்றது.
# விக்கிப்பீடியா:பயனர் பெயர்

*இவற்றையும் பார்க்க*: விக்கிப்பீடியா:புகுபதிகை, விக்கிப்பீடியா:பயனர் பெயர் மாற்றம், விக்கிப்பீடியா:கணக்கு நீக்கம்  
நீங்கள் புதியதாக கணக்குத் துவங்கும்போது புகுபதிகை செய்ய வசதியாக ஓர் பயனர்பெயரை தெரிந்தெடுக்க வேண்டும். அதனைக் குறித்த சில வழிகாட்டுதல்களை இங்கு காண்போம்.
# விக்கிப்பீடியா:பயனர் பெயர்

## பயனர் பெயர்கள் எதற்கு பயன்படுகிறது ?

உங்கள் பயனர் பெயர் புகுபதிகை செய்து பங்களித்த அனைத்து தொகுப்புகளுடனும் இணைக்கப்படும். இது விக்கிப்பீடியாவின் பொறுப்பேற்பு கொள்கையின் காரணமாகவும் வேண்டியுள்ளது. பதிப்புரிமை கோணத்திலும் இது தேவை: உங்களது பங்களிப்புகளை யாரேனும் விக்கிப்பீடியா பதிப்புரிமைகொள்கைகளுக்கு மாறாக பயன்படுத்த விரும்பினால் அவர்கள் உங்கள் பேச்சுப் பக்கத்தில் இதற்கான அனுமதியை நாடலாம். தவிர, குனூ தளையறு ஆவண உரிமம் (GFDL) படைப்பாளிகளின் பங்களிப்பை அறிவிப்பதை ஆதரிக்கிறது. உங்கள் பயனர்பெயர் உங்களுடைய பங்களிப்பை அறிய உதவுகிறது.  
பயனர்பெயரை மாற்றுவது இயலக்கூடியது. பார்க்க விக்கிப்பீடியா: பயனர் பெயர் மாற்றம்.  
ஒருவரே பல பயனர் பெயர்களை பயன்படுத்துவதை, தகுந்த காரணங்கள் இருந்தாலன்றி, விக்கிப்பீடியா விரும்புவதில்லை. பார்க்க Wikipedia:Sock puppet.
# விக்கிப்பீடியா:பயனர் பெயர்

## ஒரு பயனர் பெயரை தெரிந்தெடுக்க

பயனர் பெயரை தேர்ந்தெடுக்க எளிமையானது நமது உண்மையான பெயரோ அல்லது நெடுநாட்களாக இணையத்தில் புழங்கி வரும் புனை பெயரோ ஆகும். ஓர் கலைக்களஞ்சியத்தை உருவாக்க உதவிடும் பயனர்பெயரை தெரிந்தெடுக்கவும். அதாவது, உங்களுக்கு வசதியானதாக மட்டுமல்லாது உங்களுடன் இணைந்து பங்களிப்பவர்களுக்கும் பார்க்கவும் பழகவும் இனிமையான பெயரை தெரிந்தெடுக்கவும்.  
ஓர் சர்ச்சைக்குரிய பெயர் உங்களது நடுநிலைக் குறித்த அல்லது அரசியல் நிலை குறித்த மற்றவர்களின் பார்வையை பாதிக்கும். மேலும் விக்கிப்பீடியா ஓர் உலகளாவிய திட்டப்பணி யாதலால் பிற பண்பாடு, சமயம் மற்றும் இனத்தினரின் மனம் புண்படாதவாறு உங்கள் பயனர் பெயர் அமைய வேண்டும்.  
விக்கிப்பீடியா இவற்றைத் தவிர்க்க பரிந்துரைக்கிறது:
1. அரசியல்வாதிகள், இராணுவ அதிகாரிகள், மதத் தலைவர்கள் மற்றும் நிகழ்வுகளின் பெயர்கள்;
1. சாதிப்பெயர்கள்,சமூகப்பெயர்கள்
1. புண்படுத்தக்கூடிய பிற பெயர்கள்,அரசியலை ஆதரிக்கும் அல்லது எதிர்க்கும் பெயர்கள், பொதுவாழ்விலுள்ள ஒருவரை அல்லது அவரது கொள்கைகளை எதிர்க்கும் பெயர்கள்.  
வருநர்கள் உங்களின் பங்களிப்பைக்கொண்டே உங்களை மதிப்பிட வேண்டும்; உங்களது பயனர் பெயரைக் கண்டு உணர்ச்சிவசப்பட்டல்ல. சர்ச்சைக்குரிய அல்லது புண்படுத்தக்கூடிய பயனர்பெயரை தவிர்ப்பது உங்கள் நலனுக்காகும். ஆகவே கவனமாக தெரிந்தெடுங்கள். ஓர் குமுகத்தில் பங்காக இருந்து பங்களிப்பதை நினைவில் கொள்க. உங்கள் நம்பிக்கைகளுக்கு மற்றவரிடமிருந்து எதிர்பார்க்கும் மதிப்பை மற்றவர்களின் நம்பிக்கைகளுக்கும் தருக.
# விக்கிப்பீடியா:பயனர் பெயர்

## ஒரு பயனர் பெயரை தெரிந்தெடுக்க

### மெய்யான பெயரும் புனைபெயரும்

முன்னர் விக்கிகள் பயனர்களை அவர்களது உண்மையான பெயர்களையே பயன்படுத்த வேண்டி வந்தனர்.எடுத்துக் காட்டாக MeatBall:UseRealNames. இதன்மூலம் அவர்கள் தங்கள் பங்களிப்புகளுக்குப் பொறுப்பேற்றுக்கொண்டு உருப்படியான கட்டுரைகளை விக்கியில் பதிவு செய்வர் என்று நம்பினர். உண்மையான பெயர்கள் கட்டாயமாக்கப்படாவிடினும் அவை ஊக்குவிக்கப்பட்டன.  
அமெரிக்க ஐக்கிய நாடுகளின் பதிப்புரிமை சட்டங்களின்படி உங்கள் பயனர்பெயரை உண்மையான பெயராக இல்லாது புனை பெயராக வைத்திருந்தால் உங்களது பதிப்புரிமையின் காலவீச்சு வரையறுக்கப்பட்டுள்ள அளவிலானது.
(வாழும் அல்லது மறைந்த) புகழ்பெற்ற நபர்களின் உண்மையான பெயர்களைத் தவிருங்கள். புகழ்பெற்றவரின் பெயரை வைத்துக்கொண்டு தரம் குறைந்த தொகுப்புகளை செய்வீர்களாயின் அல்லது அவரது பெயருக்கு இழுக்கு வரக்கூடிய செயல்களைச் செய்வீர்களாயின் "பொருத்தமில்லாத பயனர் பெயர்கள்" பகுதியில் குறிப்பிட்டுள்ளது போன்ற செயல்களை எதிர்கொள்ள நேரிடும்.
# விக்கிப்பீடியா:பயனர் பெயர்

## ஒரு பயனர் பெயரை தெரிந்தெடுக்க

### பயனர்பெயர் பேரெழுத்தாக்கம்

விக்கிப்பீடியா பயனர் பெயர்கள் ஆங்கில (இலத்தீன் மொழிவகை) சிற்றெழுத்து/பேரெழுத்து வேறுபாட்டை கவனத்தில் கொள்கின்றன. உங்களது பயனர் பெயர் ஆங்கிலத்தில் இருந்தால், சீர்மைக்காக அனைத்து பயனர்பெயர்களின் முதலெழுத்தும் பேரெழுத்தாக்கப்பட்டுள்ளன. நீங்கள் "**your name**" என்ற பயனர் பெயரை வேண்டியிருந்தால், விக்கிப்பீடியா "**Your name**" என்று கணக்கு துவக்கியிருக்கும்.  
உங்கள் பயனர் பெயரில் பல சொற்கள் இருந்தால்,உங்கள் கையொப்பம் சீராக இருக்க விரும்பினால், அவற்றின் ஒவ்வொன்றின் முதலெழுத்தையும் பேரெழுத்தாக்குவது சிறப்பாக விருக்கும். இது விக்கிப்பீடியா கொள்கைகளுக்கு இணங்கவும் இருக்கும். எடுத்துக்காட்டுகள்: "**Your Name**", "**Your Middle Name**", மற்றும் "**Your M Name**".  
தமிழ் பெயர்களுக்கு இந்தக் கவனம் தேவையில்லை.
# விக்கிப்பீடியா:பயனர் பெயர்

## பொருந்தாத பயனர்பெயர்கள்

பொருந்தாத பெயர்கள் நேரிடையான மற்றும் மறைமுகமான பெயர்களை உள்ளடக்கியது. விக்கிப்பீடியா சில பயனர்பெயர்களை *அனுமதிப்பதில்லை* :  
**வேண்டுமென்றே குழப்பத்தை உருவாக்கும் பயனர்பெயர்கள்:** விக்கியில் ஏற்கெனவே உள்ள பிற பங்களிப்பாளர்கள் அல்லது மென்பொருள் குறிச்சொற்களுடன் வேண்டுமென்றே குழப்பம் விளைவிக்கக்கூடிய பயனர் பெயர்கள் தடை செய்யப்படுகின்றன. நீங்கள் விரும்பும் பெயரை வேறு யாரேனும் பயன்படுத்தி வந்தால், உங்கள் உண்மையான பெயரையோ வேறு புனைபெயரையோ பயன்படுத்துங்கள். மிக அரிதாக, உங்கள் உண்மையான பெயரை வேறு யாரேனும் பயனர் பெயராக பயன்படுத்தி வந்தால் ஓர் நடுப் பெயரையோ வேறு ஏதேனும் சிறு மாற்றத்தையோ செய்து உங்களை அவரிடமிருந்து பிரித்துக் காட்டுங்கள்.  
விக்கி மென்பொருளில் பயன்படுத்தப்படும் *அண்மைய மாற்றங்கள்*, *நிர்வாகி*, அல்லது இடைமுகத்தின் வேறெந்தப்பகுதி அல்லது பொதுவாக புழங்கும் விக்கிப்பீடியாச் சொற்களை தவிருங்கள். தற்போதைய பயனர்களை ஆள்மாறாட்டம் செய்யும் விதமாக பயனர்பெயர்களை தெரிந்தெடுத்த சில பயனர்கள் விக்கிப்பீடியாவினால் கடந்த காலத்தில் தடை செய்யப்பட்டுள்ளனர்.  
**கோபமூட்டும் பயனர்பெயர்கள்**: விக்கிப்பீடியா கோபமூட்டும் அல்லது புண்படுத்தும் பயனர்பெயர்களை *அனுமதிப்பதில்லை* . இவை பிற பயனர்களை தடுப்பதுடன் மட்டுமல்லாது ஓர் கலைக்களஞ்சியம் படைக்கும் நமது நோக்கிலிருந்தும் திசை திருப்புகின்றன. இவற்றில் சில பட்டியலிடப்பட்டுள்ளன:  
- இன/நாட்டு/சாதி/சமய வெறுப்புணர்ச்சியைத் தூண்டுகின்ற பெயர்கள்.
- இன/நாட்டு/சாதி/சமய கேலிச்சொற்களாகக் கருதப்படும் பெயர்கள்
- இன/நாட்டு/சாதி/சமய வெறுப்புணர்ச்சியுடன் இணைந்து பார்க்கப்படும் பெயர்கள், இவற்றுடன் வரலாற்றில் பங்குகொண்டவர் பெயர்கள்
- பால் உறுப்புகள் மற்றும் புணர்ச்சிச் செய்கைகளைக் குறிக்கும் பெயர்கள்
- நடப்பு உலக வன்முறைச் செயல்களைக் குறிக்கும் பெயர்கள்
- மலம்,சிறுநீர் போன்ற உடல் வெளியேற்றங்களைக் குறிக்கும் பெயர்கள், அருவருக்கும் பாலியற்செய்கைகள்
- பிழையான சொற்கள், அல்லது "cr34+1v3 sub5717u710nz" போன்றவை  
**ஒருவரை புண்படுத்தும் அல்லது அவமதிக்கும் பயனர்பெயர்கள்:** புண்படுத்துவதும் அவமதிப்பதும் விக்கிப்பீடியாவிற்கு பொருந்தாத செயல். உங்களுடன் கருத்து வேற்றுமை கொண்ட பிற பயனர்களைத் தாக்குவதற்கு உங்களை பயனர்பெயர் ஓர் கருவியல்ல. உங்கள் பயனர்பெயர் பிறரை,பிற பயனர் பெயரை, கட்டுரைகளை, செயல்களை கேலிசெய்யுமாறோ அல்லது நக்கலாகவோ இருக்கக்கூடாது. தவிர, பிறரை,நிறுவனங்களை,குழுக்களை, அவர்கள் விக்கிப்பீடியாவில் பங்காற்றினாலோ அல்லவோ, அவமதிக்கும் வகையில் இருக்கக் கூடாது.  
ஓரு பயனர் பெயர் பொருந்தாத ஒன்று எனத் தீர்மானிப்பது அதனால் பாதிக்கப்பட்டவர்களே யன்றி அதனை உருவாக்கியவர்கள் அல்லர்.
# விக்கிப்பீடியா:பயனர் பெயர்

## பொருந்தாத பயனர்பெயர்கள்

### பின்புலம்

பயனர்பெயரின் முதன்மை நோக்கம் பங்களிப்பாளர்களை அடையாளம் காண்பதும் பிரித்தறிவதுமாகும். இது உரையாடலுக்கும் ஆவணப்படுத்தலுக்கும் பயனாகிறது. பயனர்பெயர் ஓர் அறிவிப்பை, கோபத்தை வெளியிடும் கருவியல்ல. பயனர் பெயருக்கு எவரொருவரின் தனி உரிமை அல்ல. இனிமையான, ஆர்வமூட்டும் பெயர்கள் விக்கிப்பீடியாவிற்கு அழகு சேர்க்கும் எனினும் அவை தேவையானவை அல்ல.
# விக்கிப்பீடியா:பயனர் பெயர்

## பொருந்தாத பயனர்பெயர்கள்

### கையெழுத்து

என் விருப்பத்தேர்வுகள் மூலம் தனது கையொப்பங்களில் பயன்படுத்த ஓர் புனைபெயரை தேர்ந்தெடுத்துக்கொள்ளலாம். இது பயனர் பெயரிலிருந்து மாறுபட்டு இருக்கலாம். பயனர்பெயருக்குக் கூறிய அனைத்தும் இந்தப் புனைப்பெயருக்கும் பொருந்தும். இது குறித்த மேல் விவரங்களுக்கு **விக்கிப்பீடியா:கையெழுத்து** பார்க்கவும்.
# விக்கிப்பீடியா:பயனர் பெயர்

## பொருந்தாத பயனர்பெயர்கள்

### பொருந்தாத பயனர்பெயர்களை மாற்றுவது

கணிசமான உடன்-பயனர்கள் உங்கள் பயனர்பெயருக்கு எதிர்ப்பு தெரிவித்தால், (பேச்சுப்பக்கங்கள் அல்லது விக்கிப்பீடியா மின்னஞ்சல் குழுக்கள் அல்லது மெடா விக்கிப்பீடியா தளம் போன்றவை மூலம்) நிர்வாகிகள் அதனை மாற்றுவர். குறை சொல்வதோ பெயர் மாற்றுவதோ காரணமின்றி நிகழக் கூடாது. ஆனால் பலராலும் புண்படுத்துவதாக உணரப்பட்டால் அவை தகுந்த அறிவிப்புடன் மாற்றப்படும். மேல்முறையீடு எடுத்துக்கொள்ளப்படாமல் இருக்கலாம்.  
ஒத்துழைக்கும் பயனர்களின் பேச்சுப்பக்கத்தில் விக்கிப்பீடியாவின் கொள்கை வழிகாட்டல்கள் அறிவுரை வழங்கப்படும். தாமாகவே அவர்கள் தங்கள் பெயரை மாற்றிக்கொள்வது விரும்பத்தக்கது.(பார்க்க: விக்கிப்பீடியா:பயனர்பெயர் மாற்றம்)  
மாற்றத்தை கட்டாயமாக்கும் முன் இது குறித்த (அ)பயனரின் பேச்சுப்பக்கத்திலோ, அல்லது (ஆ)அதன் உப பக்கமொன்றிலோ, அல்லது (இ) விக்கிப்பீடியா:பின்னூட்டப் பெட்டியின் உப பக்கமொன்றிலோ விவாதிக்கப்பட வேண்டும். விக்கிப்பீடியா:பின்னூட்டப் பெட்டியின் தகுந்த பத்தியில் பட்டியலிடப்பட வேண்டும். இது குறித்த உரையாடல் நிகழ்வதைப் பயனருக்கு அறிவிக்க வேண்டும்.  
சர்ச்சைகள் இல்லாத வழக்குகளில், பயனர் முனைப்பாக தொகுப்பவராக இருக்கையில், இதனை ஓரிரு நாட்களில் தீர்மானிக்க இயலும். பயனர் தொகுத்தலில் ஈடுபடாத நிலையில், சர்ச்சைகள் மிகுந்த வழக்கில் ஒரு வார முன்னறிவிப்பு கொடுக்கலாம். தீவிர சர்ச்சைகள் நிறைந்த வழக்கில், பயனர் சிலநேரங்களில் விக்கிப்பீடியாவை விலகிவிட்ட வேளையில், உரையாடல்கள் ஒரு மாதம் வரை தொடரலாம்.  
மேற்கண்ட காலவரையின் முடிவில், நிர்வாகி தமது தீர்ப்பை நடைபெற்ற உரையாடல்களின் அடிப்படையில் எடுக்கலாம். அப்போது அந்தப் பயனர்பெயர் பொருந்தாத ஒன்று என்ற "பொதுக்கருத்து" நிலவுவதாக தீர்மானித்தாலே செயல்படுத்தப்படும். அப்போது அந்த பயனர்பெயர் தடை செய்யப்படும். (பார்க்க: விக்கிப்பீடியா:தடைசெய்யும் கொள்கை)  
மேலும் இத்தகைய பொருந்தாத பயனர்பெயர்களைக்கொண்டு பயனர் விசமத்தனமான செயல்களிலும் ஈடுபடுவாரேயானால் அந்த பயனர்பெயர் முடிவிலாத காலத்திற்கு தடை செய்யப்படும்: (விக்கிப்பீடியா:தடைசெய்யும் கொள்கை).  
ஏற்கெனவே பதிந்துள்ள பயனர்களை போன்ற உருக்கொண்ட பயனர்பெயர்கள் உடனடியாக நீக்கப்படும்.அவர்களது இணைய முகவரியும் தாமாகவே தடை செய்யப்படும்.
# விக்கிப்பீடியா:பயனர் பெயர்

## மேலும் பார்க்க

- விக்கிப்பீடியா:கொள்கைகளும் வழிகாட்டல்களும்  
is:Wikipedia:Notandanafn
# விக்கிப்பீடியா:பயனர் பக்கம்

விக்கிப்பீடியா **பயனர் பக்கம்** என்பது விக்கிப்பீடியாவில் பங்களிப்பவர் மற்ற விக்கிப்பீடியர்களுடன் விக்கிப்பீடியாவின் திட்டங்கள் பணிகள் பற்றி ஒருவரோடொருவர் உரையாடவும் தொடர்புகொள்ளவும் பயன்படும் ஒரு பக்கம். உங்கள் பயனர் பெயர் *எடுத்துக்காட்டு* என்று வைத்துக்கொண்டு கீழ்க்காணும் கருத்துக்களைப் பாருங்கள்:
- உங்கள் **பயனர் பக்கம்** இங்கு உள்ளது பயனர்:எடுத்துக்காட்டு
- உங்கள் **பயனர் பேச்சுப் பக்கம்** இங்கு உள்ளது பயனர் பேச்சு:எடுத்துக்காட்டு
- உங்கள் **பயனர் துணைப்பக்கங்கள்**, இந்த வடிவில் பயனர்:எடுத்துக்காட்டு/தத்தல்கள் அல்லது பயனர் பேச்சு:எடுத்துக்காட்டு/தத்தல்கள் இருக்கும்.
- உங்கள் **பயனர் வெளி** என்பது இவை அனைத்தையும் உள்ளடக்கியதாகும்.  
உங்களைப்பற்றிய தனிக்குறிப்புகளைப் பொதுவாக முதன்மை பெயர்வெளியில் இடுதல் கூடாது; முதன்மைப் பெயர்வெளி என்பது கலைக்களஞ்சிய உள்ளடக்கத்திற்கு உரியதாகும்.
# விக்கிப்பீடியா:பயனர் பக்கம்

## எனது பயனர் பக்கத்தில் என்னென்ன உள்ளிடலாம்?

சில பொறுப்பான வரையறைக்குள், விக்கிப் பணிகளுக்கு தொடர்பான, உங்களுக்கு விருப்பமானவற்றை உள்ளிடலாம்.  
துவக்கத்தில் உங்களை அறிமுகப்படுத்தும் வண்ணம், உங்களுடன் தொடர்பு கொள்ளத்தக்க தகவல்கள் (மின்னஞ்சல்,உடன்செய்தியான் அடையாளம் என்பன),உங்களின் ஒளிப்படம், உங்களின் உண்மையான பெயர்,வாழுமிடம்,படிப்பு-பட்டங்கள்,தொழில்முறை பட்டறிவு, ஆர்வங்கள், விருப்புவெறுப்புகள், உங்களின் பிற வலைத்தளங்கள் மற்றும் இன்ன பிற செய்திகளைத் தரலாம். இவையும்கூட எந்த அளவு உங்களால் தனிப்பட்ட தகவல்களைத் தருவதில் உங்களுக்குத் தயக்கமில்லை என்பதைப் பொறுத்தது. இணையத்தில் தனியார் தகவல்களைத் தருவதால் உள்ள சிக்கல்களை உள்வாங்கி இம்முடிவினை நீங்கள் எடுக்கவேண்டும்.  
உங்கள் பயனர் பக்கத்தை விக்கிப்பீடியா பங்களிப்பிற்கு துணைபுரியவும் பயன்படுத்தலாம்: செய்ய வேண்டுவன பட்டியல்கள், தொடங்கிய கட்டுரைகள், நினைவுக்குறிப்புகள், பயனுள்ள இணைப்புகள் போன்றவை.  
மற்றொரு பயன், பிற விக்கிப்பீடியருக்கு உங்களின் செயல்பாடுகளையும் கருத்துகளையும் தெரிவிப்பது. ஆகவே, உங்களது தற்போதைய திட்டங்கள், விக்கிப்பீடியாவில் உங்களது பங்கு, சில விக்கிப்பீடியா கட்டுரைகள்/கொள்கைகள் மீதான உங்கள் கருத்துகளை இடலாம். நீங்கள் சிறிது காலம் விக்கிப்பணியாற்ற வியலவில்லை என்றால் அதனையும் இங்கு குறித்து வைக்கலாம்.  
உங்களுக்குப் பிடித்த மேற்கோள்களை இங்கு இடலாம், சென்றவிடங்களின் நிழற்படங்களைக் காட்சிப்படுத்தலாம், நீங்கள் உருவாக்கிய சிறந்த விக்கிப்பீடியா கட்டுரைகளை இணைக்கலாம். யாரேனும் உங்களுக்கு வழங்கினால் அவற்றைப் பட்டியலிடலாம். எதிர்பாராதவிதமாக, விக்கிப்பீடியாவில் உங்கள் தொகுத்தல் உரிமை விலக்கப்பட்டால் அந்த அறிவிப்பும் இங்குதான் வெளியிடப்படும்.  
உங்கள் ஆக்கங்களை இரட்டை உரிம முறையில் அளித்திட விரும்பினால் அல்லது அனைத்தும் பொதுவெளியில் கொடுக்க விரும்பினால், அதற்கான அறிவிப்பை உங்கள் பயனர் பக்கத்தில் இடலாம்.  
பொதுவாக,உங்கள் பயனர் பக்கத்தில் விக்கிப்பீடியா தொடர்பில்லாத செய்திகளை வெளியிடுவது விரும்பத்தக்கதல்ல. விக்கிப்பீடியா உங்கள் தனிப்பட்ட இணையதளமாக மாறிடக் கூடாது. ஓர் விக்கிப்பீடியனின் பக்கமாக இருக்க வேண்டும். இந்தப் பக்கத்தில் ஒன்றிற்கு மேற்பட்ட விக்கிப்பீடியர் வகைகள் இணையுங்கள். விக்கிப்பீடியர் பகுப்புகள் ஒரே துறையில் நாட்டம் கொண்ட விக்கிப்பீடியர் ஒருங்கிணைந்து செயல்பட உதவுகிறது. இது கட்டுரை பகுப்புகளுடன் ஒருசேர இருக்கக் கூடாது. விக்கிப்பீடியர் என்ற ஒட்டை இணைப்பது மிகவும் முக்கியம்.  
நீங்கள் மற்றவர்களின் பயனர் பக்கங்களுக்குப் பேச்சுப் பக்கங்களில் அவர்களிட்ட கையொப்பத்தைச் சொடுக்கி சென்றடையலாம். பொதுவாக,அவர்களது பயனர் பக்கத்தில் அவர்களது அனுமதியின்றித் தொகுத்தல் கூடாது. ஆயினும் சிறு எழுத்துப்பிழைகள், சந்திப்பிழைகள் என்பவற்றைத் தொகுக்கலாம். சிலர் இவ்வாறு தங்கள் பயனர் பக்கங்கள் தொகுக்கப்படுவதை விரும்புவதில்லை. அவர்களது உணர்ச்சிகளைப் புரிந்துகொண்டு தொகுப்பது அவசியம். குறை/குற்றங்களை அவர்களது பேச்சுப்பக்கத்தில் சுட்டிக்காட்டி பிழை திருத்தும் பொறுப்பை அவரிடமே விட்டுவிடுவது சிறப்பானது.
# விக்கிப்பீடியா:பயனர் பக்கம்

## பயனர் துணைப்பக்கங்கள் எதற்காக

உங்களுக்கு கூடுதல் பக்கங்கள் வேண்டியிருந்தால், உங்கள் துணைப்பக்கங்களை உருவாக்கிக் கொள்ளலாம். இங்கு உங்கள் பயனர் அல்லது பயனர் பேச்சுப்பக்கத்தில் இடக்கூடிய எந்த உள்ளடக்கமும் இங்கும் இடலாம்.  
காட்டுகள்:
- ஓர் கட்டுரையின் பயிற்சிக்கூடமாக, முழுவதும் முடிந்ததும் முதன்மை பெயர்வெளியில் வெளியிடலாம்.
- பேச்சுப் பக்கங்களின் சேமிப்புகள்:
- சோதனைகள்;
# விக்கிப்பீடியா:பயனர் பக்கம்

## நான் எதை தவிர்க்க வேண்டும்?

பொதுவாக, விக்கிப்பீடியாவிற்கு தொடர்பில்லாதவற்றை உள்ளிடுவதை தவிர்க்க வேண்டும். சில எடுத்துக்காட்டுகள்:  
- விக்கிப்பீடியாவிற்கு புறத்தே உங்களது இணையச் செயல்களை ஆவணப்படுத்துவது
- விக்கிப்பீடியா தொடர்பில்லாத நெடிய உரையாடல்கள்
- கூடுதல் தனிநபர் விவரம் (இரண்டு பக்கத்திற்கும் மேற்பட்டு)
- விக்கிப்பீடியா அல்லது கலைக்களஞ்சியமல்லாத, தொடர்பில்லா விடயங்களைக் குறித்த கருத்துக்கள்
- இந்தத் திட்டத்தில் பங்கேற்காத பிறருடன் கலைக்களஞ்சியம் உருவாக்குவதைத் தவிர்த்த விளையாட்டுகள், மற்றும் பிற மனமகிழ்வு செயல்கள்.
- இந்தத் திட்டத்தில் பங்களிக்காதவர்களுடனான உரையாடல்கள்  
விக்கிப்பீடியாவுடன் தொடர்பில்லாத உள்ளடக்கங்களுக்கு பல இலவச அல்லது குறைந்த கட்டண வலைத்தள வழங்கி சேவைகள், மின்னஞ்சல் மற்றும் வலைப்பதிவு தளங்கள் பரவலாக உள்ளன.  
மேற்கூறிய பரிந்துரைகள் விக்கிப்பீடியர்களால் மிகத் தளர்வாக செயலாக்கப்படுகின்றன. விக்கி குமுக வளர்ப்பில் இவை முக்கியப் பங்கு வகிப்பதால் மிகக் கடுமையாக *விக்கி தொடர்பில்லாத* உள்ளடக்கங்கள் தடை செய்யப்படுவதில்லை.  
உங்கள் பயனர் பக்கத்திலிருந்து உங்கள் பேச்சுப்பக்கத்திற்கோ அல்லது பயனர் பக்கத்தின் துணைப்பக்கத்திற்கோ அல்லது வேறு பக்கங்களுக்கு வழிமாற்று கொடுப்பதை வழமையான விக்கிப்பீடியர்கள் விரும்புவதில்லை. அவை உங்களுடனுனான உரையாடல்களுக்கும் உங்கள் பங்களிப்புகளை அறியவும் தடையாக உள்ளன. ஒரு விலக்காக உங்கள் புதிய கணக்கின் பயனர் பக்கத்தை பழைய கணக்கின் பயனர் பக்கத்திற்கு வழிமாற்று கொடுப்பதைக் கூறலாம்.
# விக்கிப்பீடியா:பயனர் பக்கம்

## பயனர்வெளி பக்கங்களின் உரிமையும் தொகுத்தலும்

விக்கிப்பீடியாவின் பயனர் பக்கத்தை உங்கள் விருப்பப்படி மேலாண்மை செய்ய உரிமை உண்டு. இருப்பினும் இந்தப் பக்கங்களும் விக்கி குகத்தைச் சேர்ந்தவையாகும். அந்தளவில் :
- பங்களிப்புகளுக்கு பிற கட்டுரைகள் போன்று குனூ தளையறு ஆவண உரிமம் வழங்கப்பட வேண்டும்.
- உங்கள் பயனர் பக்கத்தை மற்றவர்கள் பொதுவாக தொகுக்க மாட்டார்கள் என்றாலும் பிற பயனர்கள் தொகுப்பதை அனுமதிக்க வேண்டும்.
- விக்கிப்பீடியா:தனிநபர் விமர்சனங்களைத் தவிர்த்தல் உள்ளிட்ட விக்கிப்பீடியா கொள்கைகள், மற்றப் பக்கங்களைப் போலவே, உங்கள் பயனர் பெயர்வெளிப் பக்கஙளுக்கும் பொருந்தும்.
- சில நேரங்களில் திட்டத்தின் நோக்கத்தை மேலெடுத்துச் செல்லாது எனக் கருதப்படும் உள்ளடக்கங்கள் நீக்கப்படலாம் (கீழே பார்க்க).  
பொதுவாக, மற்றவர்களால் மாற்றப்படக்கூடாது என நீங்கள் எண்ணும் உள்ளடக்கங்கள், விக்கிப்பீடியாவிற்கு பொருந்தாத உள்ளடக்கங்கள் இவற்றை தனிப்பட்ட வலைத்தளம் அல்லது வலைப்பதிவில் வைத்துக்கொள்வது சிறப்பாகும். இச்சேவைகளை இலவசமாக வழங்கும் பல இணைய அமைப்புகள் இந்தத் தேவைகளை நிறைவேற்றும்.
# விக்கிப்பீடியா:பயனர் பக்கம்

## பயனர்வெளி பக்கங்களின் உரிமையும் தொகுத்தலும்

### பயனர் பக்கத்திற்குப் பாதுகாப்புக் கொடுப்பது

கட்டுரைப் பக்கங்கள் போன்றே பயனர் பக்கங்களும் விசமத்தனத்திற்கும் தொகுப்புப் போட்டிக்கும் உட்படலாம். அந்த நேரங்களில், தாக்குதலுக்கு உள்ளான பயனர் பக்கம் தொகுத்தலில் இருந்து காக்கப்பட வேண்டும். அவ்வாறு பாதுகாக்கப்பட்டவை அவற்றிற்கான காரணங்களுடன் காக்கப்பட்ட பக்கங்களில் பட்டியலிடப்பட வேண்டும்.  
பெரும்பாலான பயனர் பக்க விசமத்தனங்கள் ஓர் நிர்வாகியால் விசமிகளை எதிர்கொள்ள நடவடிக்கைகள் எடுக்கப்படும்போது நிகழ்கின்றன. அந்த நடவடிக்கை எடுக்கும் நிர்வாகிக்கு தமது பயனர்பக்கத்தை வேண்டும்போது பாதுகாக்கவும் பயனர் பெயர்வெளியில் பாதுகாக்கப்பட்ட பக்கங்களில் தொகுக்கவும் உரிமை வழங்கப்பட்டுள்ளது. எப்போதாவது நிர்வாகியல்லாத பயனரின் பயனர்பக்கம் தாக்கப்படலாம். அந்த நேரங்களில் பக்கப் பாதுகாப்பு கோரிக்கையை இங்கு பதிந்தால் நிர்வாகி ஒருவர் அந்தப் பக்கத்திற்கு பாதுகாப்பு அளிப்பார்.  
பேச்சுப் பக்கங்களில் விசமத்தனம் குறைவு. வழக்கமாக அத்தகைய தொகுப்புகள் மீட்கப்படலாம். தொடர்ந்து விசமத்தனம் நீடித்தால் தடைகள் விதித்து அந்த இணைய முகவரியிலிருந்து மேலும் தொகுப்பதை தடுக்கலாம். பேச்சுப்பக்கத்தின் உரையாடல்கள் விக்கித் திட்டத்தினை மேல் செலுத்துவதில் பங்காற்றும் முக்கியத்துவத்தைக் கருதி பேச்சுப்பக்கம் தொகுத்தலிலிருந்து பாதுகாக்கப்படுவது கடைசி தீர்வாக இருக்க வேண்டும்.  
பயனர்வெளிப் பக்கங்கள் எவ்வளவு விரைவாக இயலுமோ அந்தளவில் பாதுகாப்பு நீக்கப்பட வேண்டும்.
# விக்கிப்பீடியா:பயனர் பக்கம்

## பயனர்வெளி பக்கங்களின் உரிமையும் தொகுத்தலும்

### நீக்குவது

விக்கிப்பீடியா குமுகம் உங்களது பயனர்வெளியில் ஏதாவது பக்கத்தையோ துணைப்பக்கத்தையோ நீக்கக் கோரினால், விக்கிப்பீடியாவில் குமுக இணக்க முடிவின் தீர்வே இறுதியானது என்றநிலையில் நீங்கள் அதனை நீக்கி விடுவது சிறப்பாகும். நீங்கள் ஓராண்டுக்கும் மேலாக பங்களித்திருந்தாலோ பல பயனுள்ள கட்டுரைகளை அளித்திருந்தாலோ குமுகம் உங்களிடம் கனிவாக நடந்து கொள்ள வாய்ப்பு உள்ளது. வேண்டுமானால் உங்கள் உள்ளடக்கத்தை வேறு இணைய வசதிக்கு நகர்த்தி அதற்கு இணைப்புக் கொடுக்கலாம்.  
நீங்கள் ஒத்துழைக்காவிடில் குறிப்பிட்ட பக்கத்தில் சர்ச்சைக்குள்ளானப் பகுதியை தொகுத்தோ அல்லது முழு துணைப்பக்கமும் பொருந்தாதிருந்தால் உங்கள் முதன்மை பயனர் பக்கத்திற்கு வழிமாற்று கொடுத்தோ பொருந்தாத உள்ளடக்கம் நீக்கப்படும். சில தீவிரமான நேரங்களில், நீக்குதல் கொள்கையின்படி இதர நீக்கல்கள் பக்கத்தில் பட்டியலிடப்பட்டு உங்கள் துணைப்பக்கமே நீக்கப்படலாம்.  
இவ்வாறு நீக்கப்பட்ட உள்ளடக்கத்தை மீண்டும் உள்ளிட முயற்சிக்காதீர்கள்: அவ்வாறு செய்தால் அவை விரைவாக நீக்கப்பட வேண்டிய பக்கமாக உடனே நீக்கப்படும். மாறாக, விக்கிக் குமுகத்தின் தீர்ப்பை மதிக்கவும்.
# விக்கிப்பீடியா:பயனர் பக்கம்

## எனது துணைப்பக்கங்களை எவ்வாறு நீக்குவது?

கீழேயுள்ள வழிகாட்டுதல்கள் உங்களுக்கு கடினமாகத் தோன்றினால் உங்கள் துணைப்பக்கத்தை உங்கள் பயனர் பக்கத்திற்கு மீள் வழிப்படுத்தினால் போதுமானது.  
நீங்கள் ஓர் நிர்வாகியாக இருந்தால் தவிர உங்களால் உங்கள் துணைப்பக்கங்களை நீக்க முடியாது. ஆகவே அவற்றை விரைவு நீக்கல்கள் பக்கத்தில் பட்டியலிட வேண்டும். நீங்கள் நிர்வாகியாக இருந்தால் கூட இந்தப் பக்கத்தில் பட்டியலிட்டு பிற நிர்வாகிகள் மூலம் நீக்க பரிந்துரைக்கப்படுகிறது.  
முன்பு வேறு பெயர்வெளியில் இருந்து பயனர் பெயர்வெளிக்கு நகர்த்தப்பட்ட துணைப்பக்கங்களை இவ்வாறு நீக்குதல் கூடாது. இவை நீக்கப்பட வேண்டிய பக்கங்கள் பக்கத்திலோ அல்லது முதன்மை பெயர்வெளியில் முன்பு இல்லாத பக்கங்களாக இருந்தால், முதன்மை பெயர்வெளியில் இல்லாத நீக்கப்படவேண்டிய பக்கங்கள் பக்கத்திலோ பட்டியலிடப்பட வேண்டும். அதேபோல அவை பழைய பெயர்வெளிக்கே மீட்கப்பட வேண்டும் என்றால் விரைவு நீக்கங்கள் பக்கத்தில் அந்தக் கோரிக்கையை இடவும்.
# விக்கிப்பீடியா:பயனர் பக்கம்

## எனது பயனர் பக்கத்தை/பயனர் பேச்சுப் பக்கத்தை எப்படி நீக்குவது?

எந்தவொரு தவறான செயல்பாடும் இல்லையெனில், தனி விவரங்களைச் சேமிக்கும் நிருவாகத் தேவைகள் எதுவும் இல்லையெனில், உங்கள் பயனர் பக்கத்தை அல்லது பயனர் பேச்சுப் பக்கத்தை நீக்கிடக் கோர முடியும்.பெரும்பாலும் நெடுங்காலப் பங்களிப்பாளர் விக்கிப்பீடியாவிலிருந்து விலக முடிவு செய்யும்போது இவ்வாறு கோரிக்கை எழும்.  
பயனர் பக்கம் விக்கிப்பீடியா:நீக்கலுக்கான வாக்கெடுப்பு பக்கத்தில், தகுந்த காரணங்களுடன், விரைந்து நீக்கப்பட பட்டியலிடப்பட வேண்டும். நிர்வாகி ஒருவர் ஆவணப்படுத்த வேண்டிய கொள்கை பிறழ்வுகள் எதுவும் அந்தப் பக்கத்தில் இல்லை என்று உறுதி செய்துகொண்டபிறகு பக்கத்தை நீக்குவார். தனிப்பட்ட விவரங்களை ஆவணப்படுத்த வேண்டிய எந்தவொரு விசமத்தனமான நடவடிக்கையும் இல்லையெனில் உடனடியாகவே அவர் அதனை நீக்கி விடுவார். வேறு எவருக்காவது அந்தப்பக்கத்தில் இருந்த விவரங்கள் தேவையாக இருந்தால் அவர்கள் நீக்குதலை மீட்டிட கோரிக்கை விடலாம். அவ்வாறு மீட்கப்பட்டப் பக்கங்கள் முதன்மை பெயர்வெளியில் இல்லாத நீக்கப்படவேண்டிய பக்கங்கள் பக்கத்தில் பட்டியலிடப்பட்டு ஐந்து நாட்கள் காத்திருக்க வேண்டும்.  
ஓர் பயனர் விலகிச் சென்றதால் நீக்கப்பட்டப் பக்கத்தை நிர்வாகி அவர் மீண்டும் வந்தால் மீட்டுக் கொடுக்கலாம்.  
நீக்கப்பட்ட பயனர் பக்கங்கள் சிவந்த இணைப்புகள் அவற்றைச் சுட்டுவதைத் தவிர்க்க, வெற்றுப்பக்கமாக மீளுருவாக்கலாம் அல்லது விக்கிப்பீடியா:இல்லாத விக்கிப்பீடியர் பக்கத்திற்கு இணைப்புக் கொடுக்கப்படலாம்.
# விக்கிப்பீடியா:பயனர் பக்கம்

## எனது பயனர் பக்கத்திலிருந்து வேறென்ன விவரங்கள் மற்றவருக்கு கிடைக்கும் ?

வழக்கமாக கட்டுரைப் பக்கமொன்றில் கிடைக்கும் பக்க வரலாறு,உரையாடல் போன்றவை தவிர, கருவிப்பெட்டியில் அல்லது பக்கதின் அடியில் "பயனர் பங்களிப்புகள்" என்ற இணைப்பைச் சொடுக்கி விக்கிப்பீடியாவிற்கு ஆற்றியுள்ள பங்களிப்புகளை எந்த விக்கிப்பீடியரும் காணலாம். மேல்விவரங்களுக்கு பார்க்க: மீடியாவிக்கி பயனர் கையேடு: பயனர் பங்களிப்புகள் பக்கம் .  
நீங்கள் விருப்பத்தேர்வுகளில் மின்னஞ்சலை அனுப்பவும் பெறவும் தேர்வு செய்திருந்தால் உங்கள் பயனர் பக்கத்தின் வருனர்களுக்கு கருவிப்பெட்டியில் "இப்பயனருக்கு மின்னஞ்சல் செய்" என்ற இணைப்பு கொடுக்கப்பட்டிருக்கும். விக்கிப்பீடியா:பயனருக்கு மின்னஞ்சல் செய்ய.
# விக்கிப்பீடியா:கவனிப்புப் பட்டியல்

:**இந்தப் பக்கம் விருப்பமில்லாதப் பக்கம்;இருப்பினும் அவ்வப்போது இற்றைப்படுத்தப்படும்.**
:**நிகழ்காலத் தகவல்கள் காண இப்பக்கத்தின் மெடா-விக்கிமீடியா பதிப்பைப் பார்க்கவும்**  
புகுபதிகை செய்த பயனர்கள் தாங்கள் காணும் பக்கங்களின் பக்கப்பட்டையில் **"கவனி"** என்ற இணைப்பு உள்ளதைப் பார்த்திருக்கலாம். அந்த இணைப்பை சொடுக்கினால், அந்தப் பக்கமும் அதனுடைய பேச்சுப்பக்கமும் (நீங்கள் பார்த்துக்கொண்டிருந்தது பேச்சுப்பக்கம் என்றால் பேச்சுப்பக்கமும் அதனுடன் இணைந்த கட்டுரைப்பக்கமும்) நீங்கள் "கவனி"க்கும் பக்கங்களின் தொகுதியில் சேர்க்கப்படும். இந்தப் பக்கங்களின் தொகுதியை நீங்கள் பக்கத்தின் மேல்புறமுள்ள கீற்றுகளில் உள்ள "என் கவனிப்புப் பட்டியல்" இணைப்பைக் கொண்டு அல்லது பக்கப்பட்டையில் உள்ள "சிறப்புப் பக்கங்கள் வரிசைத்தேர்வில் "என் கவனிப்புப் பட்டியல்" மூலமாகவும் அணுகலாம். இது நீங்கள் கவனிக்கும் பக்கங்களுக்கு உங்களுக்கேயான அண்மைய மாற்றங்கள் போன்று செயல்படுகிறது. இது அனைத்து கவனிக்கப்படும் பக்கங்களின் பட்டியலையும், நேரப்படி பின்னோக்கித் தருகிறது. வேண்டுகின்ற இறுதிநேரத்தை விருப்பத்தேர்வாக அமைக்கலாம்.  
தங்கள் கவனிப்புப் பட்டியலில் 1000 பக்கங்களுக்குக் குறைவாக கொண்டுள்ளப் பயனர்களின் கவனிப்புப் பட்டியலுக்கான இறுதி நேரம், இயல்பிருப்பாக, மூன்று நாட்களும், 1000 பக்கங்களுக்குக் கூடுதலாக கவனிக்கின்ற பயனர்களின் கவனிப்புப் பட்டியல் 12 மணி நேரமுமாக உள்ளது.  
ஒவ்வொரு வரியும் கடைசித் தொகுப்பின் விவரங்களை பதிகிறது: நாள், சிறு தொகுப்பா அல்லது பெரியதா, நேரம், பக்கத்திற்கான இணைப்பு, தற்போதைய பதிப்பிற்கும் கடைசிக்கு முந்திய பதிப்பிற்கும் உள்ள வேறுபாடு, வரலாறு, பயனர் பெயர் மற்றும் தொகுத்தல் சுருக்கம்  
ஒவ்வொரு தொகுக்கபடும் பக்கத்திற்கும் கடைசி தொகுப்பின் தகவல்களேக் காட்டப்படுகின்றன என்பதை நிலைவில் கொள்க. காட்டாக, கடைசி தொகுப்பு சிறுதொகுப்பாக இருந்தால் அதற்கு முன்னர் பெரும் மாற்றங்கள் ஏற்படுத்தியிருந்தாலும் காட்டப்படுவதில்லை. ஒருவர் கடைசியாகப் பார்த்தபிறகு ஏற்பட்ட அனைத்து மாற்றங்களையும் பார்க்க வரலாற்றினைப் பார்க்கவேண்டும்.  
அண்மைய மாற்றங்கள் மற்றும் விரிவான அண்மைய மாற்றங்கள் பக்கங்களில், கவனிக்கப்படும் பக்கங்கள் தடித்த எழுத்தில் காட்டப்படுகின்றன. ஆகவே, "என் கவனிப்புப் பட்டியல்" பாவிக்காமல் இருந்தாலும் பக்கங்களை கவனிப்புப் பட்டியலில் இடுவது பயனுள்ளது.  
வினோதமாக, கவனிக்கப்படும் பக்கத்தின் நீக்கம் கவனிப்புப் பட்டியலில் காட்டப்படுவதில்லை! இருப்பினும், நீக்கல் பதிகைகளை கவனித்து வரலாம்.